als_Latn dik_Latn sag_Latn
1. Në radhë të parë nisuni nga një ide. Ndoshta ju keni dashur gjithmonë të ofroni një farë produkti, apo shërbimi që e konsideroni të vlefshëm për konsumatorët. Duhet të dini se drejt ç'shërbimi (produkti) duhet të orientoheni.
2. Më pas shkruani një plan-biznes, që është një dokument përmbledhës i strategjive që do të ndiqni dhe që duhet t'i tregohet edhe investitorëve të mundshëm, bankierëve, apo palëve të tjera që do të të ndihmojnë të kuptosh nëse ideja është e realizueshme. Elementët që s'duhet të mungojnë në këtë biznes-plan janë: a) përmbledhja ekzekutive që përshkruan konceptin e përgjithshëm të projektit. b) Përshkrim specifik i sipërmarrjes c) Strategjitë e marketingut. d) analizë e konkurrencës. e) plani i zhvillimit. f)Veprimet që duhet të ndërmerren. g)Plani i shpenzimeve.
3. Këtë sipërmarrje mund të nisësh vetëm, ose me miqtë e besuar. Një shkëmbim idesh krijon rezultate të konsiderueshme. Gjithsesi zgjidhni me kujdes bashkëpunëtorët, sepse s'do të thotë që miku juaj më i mirë mund të jetë edhe partner i mirë në biznes.
4. Kini parasysh që hapja e një sipërmarrjeje kërkon edhe respektimin e rregullave të qytetit, apo edhe kombëtare. Prandaj duhet të konsultoheni edhe me një person juridik për të qenë brenda rregullave.
5. Në varësi të personave që do të punojnë për sipërmarrjen tuaj caktoni edhe një hapësirë se ku do të mund të qëndroni të gjithë bashkë, për të qenë sa më të njësuar në këtë biznes, që synoni të përballoni me sukses.
6. Mos harroni të hapni edhe një "web" ku mund të reklamoni produktin që keni ndërmend të shisni. Edhe për këtë, natyrisht, duhet t'i drejtoheni një specialisti të fushës.
als_Latn als_Latn als_Latn als_Latn als_Latn als_Latn